CELEX: 62021CN0160
Language: da
Date: 2021-03-10 00:00:00
Title: Sag C-160/21: Anmodning om præjudiciel afgørelse indgivet af Administrativen sad Veliko Tarnovo (Bulgarien) den 10. marts 2021 — »NIKOPOLIS AD ISTRUM 2010« EOOD mod Izpalnitelen direktor na Darzhaven fond »Zemedelie«

31.5.2021   
            
            
               DA
            
            
               Den Europæiske Unions Tidende
            
            
               C 206/16
            
         
      Anmodning om præjudiciel afgørelse indgivet af Administrativen sad Veliko Tarnovo (Bulgarien) den 10. marts 2021 — »NIKOPOLIS AD ISTRUM 2010« EOOD mod Izpalnitelen direktor na Darzhaven fond »Zemedelie«
      (Sag C-160/21)
      (2021/C 206/20)
      Processprog: bulgarsk
      
         Den forelæggende ret
      
      Administrativen sad Veliko Tarnovo
      
         Parter i hovedsagen
      
      
         Sagsøger:»NIKOPOLIS AD ISTRUM 2010« EOOD
      
         Sagsøgt: Izpalnitelen direktor na Darzhaven fond »Zemedelie«
      
         Præjudicielle spørgsmål
      
      
                  1)
               
               
                  Betegner begrebet »betaling« i artikel 75, stk. 1, i Europa-Parlamentets og Rådets forordning (EU) nr. 1306/2013 (1) af 17. december 2013 om finansiering, forvaltning og overvågning af den fælles landbrugspolitik afslutningen af den procedure, der indledes ved en betalingsanmodning?
               
            
                  2)
               
               
                  Er en landbrugers faktiske modtagelse af det anmodede beløb ensbetydende med, at betalingsmyndigheden har truffet en positiv afgørelse om anmodningen om aktivering af betalingsrettigheder, eller udgør manglende modtagelse af beløb i tilfælde af offentlig bekendtgørelse af udbetalinger for den pågældende foranstaltning et afslag på de anmodede betalingsrettigheder, hvis personen ikke informeres om, at proceduren fortsættes med nye kontroller?
               
            
                  3)
               
               
                  Indebærer fristen i henhold til artikel 75, stk. 1, i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik, at medlemsstaterne har pligt til at kontrollere betingelserne for ydelse af støtte før fristens udløb, og kan denne kontrol kun undtagelsesvis fortsættes?
               
            
                  4)
               
               
                  Udgør en manglende overholdelse af fristen i henhold til artikel 75, stk. 1, i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik et stiltiende afslag på at betale støtte, hvis en landbruger ikke er blevet informeret om gennemførelsen af supplerende kontroller, og der ikke foreligger noget skriftligt dokument herom?
               
            
         (1)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT 2013, L 347, s. 549).